30/12/2022 | Administración LocalMunicipal
Pontedeume
Aprobación definitiva da modificación da ordenanza fiscal nº 13, reguladora do imposto sobre bens inmobles

O Pleno do Concello de Pontedeume, en sesión extraordinaria e urxente celebrada o día 10 de novembro de 2022, aprobou provisionalmente a “Modificación da Ordenanza fiscal número 13 reguladora do Imposto sobre bens inmobles”, no sentido seguinte: “ Modificar a redacción do apartado 3 do artigo 5º quedando redactado da seguinte forma: 3. Terán dereito a unha bonificación do 90% ou 50% da cota íntegra do imposto, os suxeitos pasivos –pai, nai ou titor- titulares de familia numerosa, relativa á vivenda que constitúa a residencia habitual da familia, entendéndose como residencia habitual aquela na que figure empadroado e sempre e cando cumpran as seguintes condicións: a) Se a renda neta da unidade familiar dividida polo número de membros, no exercicio foran iguais ou inferiores ao Índicador Público de Renda de Efectos Múltiples (IPREM), a bonificación será do 90%. b) Se a renda neta da unidade familiar dividida polo número de membros sexa inferior ou igual o IPREM multiplicado por 2 e superior a cantidade prevista no apartado a) a bonificación será do 50%. c) Os suxeitos pasivos deberán acreditar a renda neta da unidade familiar ou autorizar a petición de datos á Axencia Tributaria. Os ingresos acreditados dun exercicio compararanse co IPREM do mesmo exercicio que os ditos ingresos. d) A condición de familia numerosa acreditarase mediante a presentación do carné de familia numerosa. Esta bonificación terá carácter rogado e producirá efectos, no seu caso, desde o período impositivo seguinte a aquel en que se solicite, sempre que, previamente, reúna as condicións e se acredite ante o Concello o cumprimento dos requisitos esixidos para o seu outorgamento. Dita bonificación manterase ata o período impositivo no que se perda a condición de familia numerosa por calquera causa, vindo os suxeitos pasivos obrigados a comunicar á Administración dita circunstancia, sen perxuízo das facultades de comprobación e inspección da Administración Modificar a Disposición Derradeira para regular a entrada en vigor da presente modificación, quedando redactada como segue: A presente modificación da Ordenanza Fiscal entrará en vigor ó día seguinte da súa publicación no Boletín Oficial de Provincia, e comenzará a aplicarse a partir do día 1 de xaneiro do 2023 e se manterá vixente ata a súa modificación ou derrogación expresa.” Someteuse o expediente a exposición pública por prazo de trinta días hábiles, por medio de anuncio no Boletín Oficial da Provincia núm.214 de 11 de novembro de 2022, no taboleiro de anuncios do Concello e no taboleiro da Sede electrónica do Concello. Transcorrido o prazo de exposición ao público, sen que se presentase reclamación algunha, e consonte ao establecido no artigo 49 apartado c) da Lei 7/1985, do 2 de abril, reguladora das Bases do Réxime Local, o dito acordo queda elevado automaticamente a definitivo, procedéndose á publicación do texto íntegro da “Modificación da Ordenanza fiscal número 13 reguladora do Imposto sobre bens inmobles”, para xeral coñecemento, en cumprimento do establecido no artigo 70.2 da Lei 7/1985, do 2 de abril, tendo en conta o artigo 65.2 do mesmo texto legal. Contra o presente Acordo poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede na Coruña no prazo de dous meses a contar desde o día seguinte á publicación do presente anuncio, de conformidade cos artigos 30, 114.1c) e 112.3 da Lei 39/2015, de 1 de outubro, do procedemento administrativo común das Administracións Públicas e os artigos 8, 10 e 46 da Lei 29/1998, de 13 de xullo, da Xurisdición Contencioso-Administrativa. O anterior, sen prexuízo de que se poida interpoñer calquera outro recurso que sexa procedente e se estime oportuno. Para xeral coñecemento publícase como Anexo o Texto Refundido da “MODIFICACIÓN DA ORDENANZA FISCAL Nº 13, REGULADORA DO IMPOSTO SOBRE BENS INMOBLES”, logo das modificacións acordadas: De conformidade co previsto no artigo 72 do Real decreto lexislativo 2/2004, polo que se aproba o texto refundido da Lei reguladora das facendas locais: a.- O tipo de gravame do imposto sobre bens inmobles aplicábel aos bens urbanos queda fixado no 0,55% b.- O tipo de gravame do imposto sobre bens inmobles aplicábel aos bens rústicos queda fixado no 0,40% c.- O tipo de gravame do imposto sobre bens inmobles aplicábel aos de características especiais queda fixado no 1,3%. 1.- Gozarán de exención os inmobles previstos no artigo 62.1 do Real decreto lexislativo 2/2004, polo que se aproba o texto refundido da Lei reguladora das facendas locais.2.- Gozarán tamén de exención, despois de solicitude, os inmobles previstos no artigo 62.2 do Real decreto lexislativo 2/2004, polo que se aproba o texto refundido da Lei reguladora das facendas locais.3.- Gozarán así mesmo de exención os seguintes inmobles: A. Os bens urbanos, sempre que a cota líquida, resultante da aplicación dos beneficios fiscais, sexa inferior a 3 euros. B. Os bens rústicos, sempre que a cota líquida, resultante da aplicación dos beneficios fiscais, sexa inferior a 1 euro.1.- Gozarán dunha bonificación do 50 por 100 na cota do imposto os inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova como de rehabilitación equiparábel a esta, e que non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel en que comecen as obras ata o posterior ao remate das mesmas, sempre que durante ese tempo se realicen obras de urbanización ou construcción efectiva, e sen que, en ningún caso, poida exceder de tres períodos impositivos. A solicitude da bonificación débese formular durante o ano correspondente ao inicio das obras Para gozar da citada bonificación, os interesados deberán presentar a documentación seguinte: A. Certificación ou copia cotexada da preceptiva licenza municipal que autorice a realización das obras. B. Copia do recibo en concepto de imposto sobre bens inmobles, correspondente ao inmoble ao que se refire a solicitude de exención. No seu defecto: certificación expedida pola Xerencia Territorial do Catastro da Coruña- provincia, na que conste a referencia catastral do referido inmoble. C. Certificación do técnico-director das obras de construción, visada polo colexio oficial competente, na que se indique a data de inicio das obras. D. Documentación que acredite que o inmoble anteriormente mencionado polo que se solicita a bonificación non figura entre os bens do inmobilizado da empresa: cédula de cualificación provisional, se se trata de vivendas de protección oficial; fotocopia do último balance de situación presentado ante Facenda; a certificación do censor xurado de contas, na que conste tal circunstancia. E. Documentación na que se acredite que os inmobles cuxas obras teñen principiado constitúen o obxecto da empresa de urbanización, construcción ou promoción inmobiliaria: fotocopia dos estatutos sociais ou fotocopia da declaración de alta no imposto sobre actividades económicas. En calquera caso, a presentación da solicitude fóra do prazo estabelecido determinará a denegación da bonificación solicitada.2.- As vivendas de protección oficial, e as equiparábeis a estas segundo a lei da comunidade autónoma, gozarán dunha bonificación do 50 por 100 durante o prazo de tres anos, contados dende o exercicio seguinte ao do outorgamento da cualificación definitiva. Esta bonificación terá que ser solicitada polo interesado en calquera momento anterior ao remate do prazo de tres anos e terá efectos desde o período seguinte ao da solicitude. Os solicitantes presentarán a cédula de cualificación definitiva como vivenda de protección oficial do inmoble e a documentación acreditativa da titularidade do devandito inmoble.3.- Terán dereito a unha bonificación do 90% ou 50% da cota íntegra do imposto, os suxeitos pasivos pai, nai ou titor- titulares de familia numerosa, relativa á vivenda que constitúa a residencia habitual da familia, entendéndose como residencia habitual aquela na que figure empadroado e sempre e cando cumpran as seguintes condicións: a) Se a renda neta da unidade familiar dividida polo número de membros, no exercicio foran iguais ou inferiores ao Indicador Público de Renda de Efectos Múltiples (IPREM), a bonificación será do 90%. b) Se a renda neta da unidade familiar dividida polo número de membros sexa inferior ou igual o IPREM multiplicado por 2 e superior a cantidade prevista no apartado a) a bonificación será do 50%. c) Os suxeitos pasivos deberán acreditar a renda neta da unidade familiar ou autorizar a petición de datos á Axencia Tributaria. Os ingresos acreditados dun exercicio compararanse co IPREM do mesmo exercicio que os ditos ingresos. d) A condición de familia numerosa acreditarase mediante a presentación do carné de familia numerosa. Esta bonificación terá carácter rogado e fornecerá efectos, no seu caso, desde o período impositivo seguinte a aquel en que se solicite, sempre que, previamente, reúna as condicións e se acredite ante o Concello o cumprimento dos requisitos esixidos para o seu outorgamento. Dita bonificación manterase ata o período impositivo no que se perda a condición de familia numerosa por calquera causa, vindo os suxeitos pasivos obrigados a comunicar á Administración dita circunstancia, sen perxuízo das facultades de comprobación e inspección da Administración. Para todo o relativo á cualificación de infraccións tributarias e á imposición das sancións correspondentes, rexerá o disposto nos artigos 178 e seguintes da Lei 58/2003, xeral tributaria. A presente modificación da Ordenanza Fiscal entrará en vigor ó día seguinte da súa publicación no Boletín Oficial de Provincia, e comenzará a aplicarse a partir do día 1 de xaneiro do 2023 e se manterá vixente ata a súa modificación ou derrogación expresa. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume o día 27 de decembro de 2022